એનડીએ સરકાર દેશમાં વિશ્વ કક્ષાની માળખાગત સુવિધા ઊભી કરવા માગે છે, પરંતુ વડાપ્રધાન નરેન્દ્ર મોદીનું આ સપનું ફક્ત સપનું બનીને રહી જાય એવી શક્યતા છે. આ માટે સરકારે રૃ. ૧૫૦ કરોડના અનુમાનિત ખર્ચના આધારે કુલ ૭૫૦ જેટલી અત્યંત મહત્ત્વની માળખાગત યોજનાઓ તૈયાર કરી હતી. જોકે, હવે આ પ્રકારની યોજના માટે વધારાનો રૃ. બે લાખ કરોડનો ખર્ચ થઈ શકે છે. આ યોજનાને આર્થિક સંકડામણમાંથી બહાર કાઢવા માટે સરકારે રિઝર્વ બેંક ઓફ ઈન્ડિયા, નેશનલ હાઉસિંગ બેંક તેમજ ઈન્સ્યોરન્સ રેગ્યુલેટરી એન્ડ ડેવલપમેન્ટ ઓથોરિટી સહિતની અનેક સંસ્થાઓના સલાહસૂચન પણ લીધા છે.